**Smradi 2**

(The Bad Guys 2)

**Premiéra: 31. 7. 2025**

UIP - Universal, USA, 2025

**Réžia:** Pierre Perifel, JP Sans

**Scenár:** Aaron Blabey

**Hudba:** Daniel Pemberton

**Hrajú (v slovenskom znení):** Peter Sklár, Martin Kaprálik, David Hartl, Zuzana Porubjaková, Táňa Pauhofová, Gabriela Dzuriková

**Vlk, Had, Tarantula, Piraňa a Žralok boli kedysi najhľadanejší zločinci, no teraz sa idú pretrhnúť, aby dokázali, že sa už polepšili. Lenže keď vás svet pozná ako Smradov, nie je vôbec ľahké stať sa dobrákmi, ako sa presvedčíte v pokračovaní obľúbenej animovanej komédie z dielne DreamWorks Animation.**

Pätica napravených zlosynov, prezývaných Smradi, sa neúnavne snaží konať dobro a stať sa riadnymi členmi spoločnosti, ktorú roky terorizovali. Tak napríklad ich neoficiálny šéf, Pán Vlk, navštevuje banku, nie preto, aby ju ako obvykle vykradol, ale aby v nej žiadal o prácu. Všetkých Smradov preto nesmierne hnevá, že sú zakaždým prví na rane, keď polícia pátra po páchateľoch nejakého rafinovaného zločinu. Že sa zlých návykov nedá zbaviť tak ľahko, si však nemyslia len muži a ženy zákona, ale aj partička „darebáčok“, ktoré si hovoria Zlodušky. Tieto kriminálničky chystajú najväčšiu krádež v dejinách (zatiaľ sa nikto nepokúsil ukradnúť kozmickú raketu) a hodila by sa im pomoc šikovných chlapcov, ktorí v tomto odbore bývali legendami. A pretože tí sa v rámci svojho napravovania zdráhajú, pripravia si na nich darebáčky rafinovaný plán, po ktorom nebudú mať na výber. Lenže prekabátiť toho, kto podobných diabolských plánov vymyslel desiatky až stovky, bude zložitejšie, než by ste si mysleli. Súboj Smradi verzus Zlodušky tak bude poriadna jazda, navyše poháňaná raketovým pohonom.

*„Keď použijem paralelu s hraným filmom, tak zatiaľ čo prví Smradi boli Dannyho jedenástka, druhý diel je Mission: Impossible,“* hovorí režisér Pierre Perifel a dodáva: „*Hrá sa tu o oveľa viac, je to výrazne akčnejší a epickejší príbeh.“* Inak však zostane všetko po starom, aj pokračovanie by mala zdobiť kopa situačného a slovného humoru, o ktorý sa v slovenskom znení postarali .....

Prístupnosť: bez obmedzenia

Žáner: animovaná komédia

Verzia: slovenský dabing

Minutáž: 96 min

Formát: 2D DCP, zvuk 5.1

Monopol do: 31. 7. 2028